Igav töö on vurritamine ja kaanetamine, kui ei ole mesilastega tegemist. Siis nad tulevad sinna mesindusmajja vargile, siis see sumiseb ja seal on palav, ja mina pean seda vurrivänta ajama. Elektrivurrini pole veel jõudnud. Vaha sulatamine on  ka tükitöö. Tarude kallal ei ole kunagi igav. Nagu piltide peal, mesinikul on valge kaabu peal, jalutab seal, mesilased töötavad. Mõtle, kui sul seal on 60-70-80 tuhat mesilast tarus, kümne taruga miljon sulast töötavad, milleks sa siis ise pead rabelema. Ainult kaabuga jaluta seal vahel ja vaata, kuidas vehivad. Ja need sulased on kõik tüdrukud, isased on ainult lesed, kellel pole nõela ega tee absoluutselt tööd. Neid on vaja paaritamiseks, aga ütlevad, et kui kõik lesed ära hävitada, siis mesilastaru ei  tööta ka. Samal ajal sügisel, kui on korje läbi, kõik lesed tõugatakse üle lennulaua ääre maha. Suvi läbi tööd teinud ei ole ja talvel taru ka nendel pole vaja raisata.